2021 m. rugsėjo 15 d. Bendrojo Teismo sprendimas byloje ADR Center / Komisija
(Byla T-364/15)1
(Finansinė parama – 2007–2013 m. bendroji programa „Pagrindinės teisės ir teisingumas“ – Specialioji programa „Civilinis teisingumas“ – Ieškinys dėl panaikinimo – Privaloma tvarka vykdomas sprendimas – Dotacijų susitarimai – Dalies sumokėto finansinio įnašo išieškojimas – Ieškinys dėl pripažinimo – Arbitražinė išlyga – „Force majeure“ – Reikalavimus atitinkančios išlaidos – Proporcingumas – Pareiga motyvuoti)
Proceso kalba: anglų
Šalys
Ieškovė: ADR Center Srl (Roma, Italija), atstovaujama advokatų A. Guillerme ir T. Bontinck
Atsakovė: Europos Komisija, atstovaujama J. Estrada de Solà ir M. Ilkova
Dalykas
Pirma, SESV 263 straipsniu grindžiamas prašymas panaikinti 2015 m. gegužės 4 d. Komisijos sprendimą C(2015) 3117 final dėl ieškovei vykdant du dotacijų susitarimus, sudarytus pagal specialiąją programą „Civilinis teisingumas“, sumokėto dalies finansinio įnašo grąžinimo ir, antra, prašymas visas išlaidas, kurias Komisija šiame sprendime pripažino neatitinkančiomis reikalavimų, pripažinti atitinkančiomis reikalavimus.
Rezoliucinė dalis
Atmesti ieškinį.
ADR Center Srl padengia bylinėjimosi išlaidas, įskaitant išlaidas, susijusias su procedūra dėl laikinųjų apsaugos priemonių taikymo.
____________
1 OL C 302, 2015 9 14.